Kunku kia 4: Tuka Ntinu Antete a Isaele Yamuna Kinkole Kuna Babele
O Saulu okedi se ntinu antete a Isaele. Kansi, Yave wambembola yo sola Davidi se ntinu vana fulu kiandi. Tuzaya mayingi mu kuma kia Davidi. Ekolo kakala nleke wanwana yo Ngoleyate. Kuna kwalanda watina Saulu wa Ntinu ndiona wamwenanga kimpala. I bosi, Abingaile wasima Davidi kalembi vanga edi dia uzowa.
Tulongoka mayingi ma Solomo wa mwan’a Davidi, ona wavingil’e kunda kia Davidi wa ntinu a Isaele. E ntinu ntatu miantete mia Isaele konso ntinu mvu 40 kayala. Vava Solomo kafwa Isaele yakayaniswa mu yintinu yole, kintinu kia node ye kia sude.
E kintinu kia makanda 10 kia node mvu 257 kiazinga yamu lufwasu lwandi kwa Asuri. I bosi, vioka mvu 133, e kintinu kia node kia makanda mole kiafwaswa mpe. Muna kolo kiaki, Aneyisaele banatwa mu kinkole kuna Babele. Ozevo, Kunku KIEYA lusansu lwa mvu 510 kiyikanga. Mambu mayingi mesivi mabwa muna kolo kiaki nze una tusinga mona.
kon_Latn kon_Latn kon_Latn kon_Latn